Die Limerick is een van die eenvoudigste vorms van 'n vers tog word dit deur baie Suid-Afrikaners misverstaan. Ek sal die heeltyd na my eie verse verwys, want ek skryf ligte verse sowel as limericke.
Niemand weet presies hoe dié woord ontstaan het nie. Daar is wel 'n plek in Ierland met die naam Limerick, maar eintlik het dié twee woorde g'n verband nie.
'n Ligte vers (lawwe vers) is nie noodwendig 'n limerick nie. 'n limerick het altyd 5 reëls, en het altyd 'n bepaalde vorm. 'n Limerick is ook gewoonlik oor 'n plek of oor 'n persoon en sal dikwels begin met die volgende woorde:
Kyk weer mooi na die vorm. Dit het 5 reëls. Dit lyk byna soos 'n konsertina of iemand met 'n dun middellyf, want die 3de en 4de reëls is korter as die res.
Lees nou die vetgedrukte dele harder as die ander en hier het jy dan die ritme van 'n limerick. As mens dit later lees, gaan jy natuurlik nie die klem op daardie dele laat val nie, maar jou ritme sal perfek wees.